TIMEΓRI 1
Sser i ɣ-issefṛḥen imi i t-nessen
Yella wasmi i k-d-yenna walbeeḍ yiwen n sser, yeeni lḥaǧa ur ilaq ara aţ-ţeiwdeḍ?— * Adlis Iqedsen iheddeṛ-ed ɣef yiwen n “sser” i d-yusan sɣur Ṛebbi. Sser-agi yemxallaf akk ɣef wiyaḍ. Iţţusemma “sser” axaṭer ur llin ara ssnen-t medden. Ula d lmuluk (lmalayekkat) llan ţqelliben a t-issinen. Tebɣiḍ aţ-ţeẓreḍ d acu-t sser-agi?—
Acu i llan ţqelliben lmuluk a t-issinen?
Xilla n lweqt aya, Ṛebbi ixleq-ed argaz amezwaru akk-d tmeṭṭut tamezwarut. Argaz-nni isem-is Adam, ma ţ-ţameṭṭut-nni Ḥewwa. Ṛebbi yefka-yasen yiwen wemkan icebḥen mliḥ bac ad zedɣen deg-s. Amkan-agi isem-is leǧnan (tibḥirt) n Eidin. Lukan uɣen awal Adam d Ḥewwa i Ṛebbi, tili nutni d warraw-nsen rran lqaea kamel d lǧennet am leǧnan-agi; tili eacen di Lǧennet i dima. Meena, tecfiḍ d acu i xedmen Adam d Ḥewwa?—
Adam d Ḥewwa ur uɣen ara awal i Ṛebbi. Γef wayagi ur nelli ara ass-a di lǧennet. Acu kan, Ṛebbi yeweed belli yiwen wass lqaea meṛṛa aţ-ţuɣal tecbeḥ, yerna leibad akken ma llan ad eicen deg-s i dima yerna ad ilin feṛḥen. Amek ara yexdem annect-a? Lɣaci qqimen aṭas n lweqt ur ẓrin ara amek. Ayagi yella d sser.
Mi d-yusa Eisa ɣer lqaea, yebda yessefham-asen sser-agi i lɣaci. Yenna-yasen belli sser-agi iheddeṛ-ed ɣef Tgelda n Ṛebbi. Iḍleb-asen ad ţẓallan iwakken a d-tas Tgelda-yagi. Tagelda-ya aţ-ţerr lqaea d lǧennet icebḥen.
Ieǧeb-ak lḥal imi tessneḍ sser-agi?— Cfu belli siwa wid yeţţaɣen awal i Yahwa ara ieicen di Lǧennet. Adlis Iqedsen yeḥka-d aṭas n teqsiḍin ɣef yergazen akk-d tlawin i guɣen awal i Yahwa. Tebɣiḍ aţ-ţissineḍ tiḥkayin-agi fell-asen?— Eyya-d ihi a d-nehdeṛ ɣef kra seg-sen w’a nẓer amek i nezmer a ten-neaned.
ΓER-ED DEG WEDLIS IQEDSEN
Marqus 4:11
1 Buṭrus 1:12
Laṣel n ddunit 1:26-28; 2:8, 9; 3:6, 23
Matta 6:9, 10
Ahellil 37:11, 29
^ § 3 Di tezmamt-a meṛṛa, m’ara twaliḍ ajerriḍ-agi (—) mbeed asteqsi, ḥbes iwakken aţ-ţeǧǧeḍ mmi-k (neɣ yelli-k) a d-yerr leǧwab.
eng_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn oci_Latn srd_Latn kab_Latn hau_Latn kab_Latn kab_Latn